CELEX: 62011CN0284
Language: el
Date: 2011-06-08 00:00:00
Title: Υπόθεση C-284/11: Αίτηση για την έκδοση προδικαστικής αποφάσεως, την οποία υπέβαλε το Varhoven Administrativen Sad na Republika Balgaria (Βουλγαρία) στις 8 Ιουνίου 2011 — EMS — Bulgaria TRANSPORT OOD κατά Direktor na Direktsia «Obzhalvane i upravlenie na izpalnenieto» pri Tsentralno Upravlenie na Natsionalnata Agentsia po Prihodite — gr. Plovdiv

13.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 238/7
            
         Αίτηση για την έκδοση προδικαστικής αποφάσεως, την οποία υπέβαλε το Varhoven Administrativen Sad na Republika Balgaria (Βουλγαρία) στις 8 Ιουνίου 2011 — EMS — Bulgaria TRANSPORT OOD κατά Direktor na Direktsia «Obzhalvane i upravlenie na izpalnenieto» pri Tsentralno Upravlenie na Natsionalnata Agentsia po Prihodite — gr. Plovdiv
   (Υπόθεση C-284/11)
   2011/C 238/12
   Γλώσσα διαδικασίας: η βουλγαρική
   
      Αιτούν δικαστήριο
   
   Varhoven Administrativen Sad na Republika Balgaria
   
      Διάδικοι στην υπόθεση της κύριας δίκης
   
   
      Προσφεύγουσα: EMS — Bulgaria TRANSPORT OOD
   
      Καθού: Direktor na Direktsia «Obzhalvane i upravlenie na izpalnenieto» pri Tsentralno Upravlenie na Natsionalnata Agentsia po Prihodite — gr. Plovdiv
   
      Προδικαστικά ερωτήματα
   
   
               1)
            
            
               Έχουν τα άρθρα 179, παράγραφος 1, 180 και 273 της οδηγίας 2006/112/ΕΚ (1) του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, και η εξετασθείσα, στο πλαίσιο της αποφάσεως του Δικαστηρίου της 8ης Μαΐου 2008, C-95/07 και C-96/07, Ecotrade, γενική αρχή της αποτελεσματικότητας στο πεδίο της έμμεσης φορολογήσεως την έννοια ότι επιτρέπεται αποκλειστική προθεσμία όπως αυτή του άρθρου 72, παράγραφος 1, του νόμου για τον ΦΠΑ (όπως ισχύει από το 2008), η οποία επιμηκύνθηκε με το άρθρο 18 των μεταβατικών και τελικών διατάξεων του νόμου για την τροποποίηση και συμπλήρωση του νόμου για τον ΦΠΑ μέχρι τον Απρίλιο του 2009 μόνον όσον αφορά αποκτώντες κατά των οποίων ο φόρος κατέστη απαιτητός προ της 1ης Ιανουαρίου 2009, αν ληφθούν υπόψη τα περιστατικά της υποθέσεως της κύριας δίκης και ειδικότερα
               
                           —
                        
                        
                           ότι κατά το βουλγαρικό δίκαιο ένα πρόσωπο που πραγματοποίησε ενδοκοινοτική απόκτηση και δεν έχει εγγραφεί με βάση τον νόμο για τον ΦΠΑ πρέπει να προβεί σε προαιρετική εγγραφή παρότι δεν πληροί τις προϋποθέσεις της υποχρεωτικής εγγραφής ως όρου για την άσκηση του δικαιώματος εκπτώσεως,
                        
                     
                           —
                        
                        
                           ότι με βάση τη νέα ρύθμιση του άρθρου 73α του νόμου για τον ΦΠΑ (που τέθηκε σε ισχύ την 1η Ιανουαρίου 2009) το δικαίωμα εκπτώσεως παρέχεται ανεξαρτήτως της τηρήσεως της προθεσμίας του άρθρου 72, παράγραφος 1, του νόμου για τον ΦΠΑ, όταν ο φόρος καθίσταται απαιτητός κατά του αποκτώντος και δεν έγινε απόκρυψη της παραδόσεως και η παράδοση αναφέρεται στα λογιστικά βιβλία του αποκτώντος,
                        
                     
                           —
                        
                        
                           ότι με βάση την μεταγενέστερη τροποποίηση του άρθρου 72, παράγραφος 1, του νόμου για τον ΦΠΑ (που ισχύει από 1ης Ιανουαρίου 2010) το δικαίωμα εκπτώσεως μπορεί να ασκηθεί κατά τη φορολογική περίοδο κατά την οποία γεννήθηκε ή σε μια από τις δώδεκα επόμενες φορολογικές περιόδους;
                        
                     
         
               2)
            
            
               Έχει η αρχή της φορολογικής ουδετερότητας, ως βασική αρχή διέπουσα την εγκαθίδρυση και λειτουργία του κοινού συστήματος ΦΠΑ, την έννοια ότι, υπό τις συγκεκριμένες περιστάσεις που συντρέχουν στην περίπτωση της αναιρεσείουσας, επιτρέπεται στις ελεγκτικές αρχές να ακολουθούν μια πρακτική όπως αυτή που ακολουθήθηκε στην περίπτωση της υποθέσεως της κύριας δίκης, όπου έγινε δεκτό ότι ο ΦΠΑ υπολογίστηκε εκπρόθεσμα και για τον λόγο αυτό χρεώθηκαν τόκοι, ενώ επιπλέον επιβλήθηκε και κύρωση υπό την μορφή της αρνήσεως του δικαιώματος εκπτώσεως, λαμβανομένου υπόψη ότι δεν υπήρξε απόκρυψη της πράξεως, ότι στα λογιστικά βιβλία υπάρχουν στοιχεία για την πράξη αυτή, ότι οι φορολογικές αρχές διαθέτουν τις αναγκαίες πληροφορίες, ότι δεν συντρέχει περίπτωση καταχρήσεως και ότι δεν προκλήθηκε ζημία εις βάρος του (κρατικού) προϋπολογισμού;
            
         
      (1)  ΕΕ L 347, σ. 1.